বিমানবন্দরে আটক করা হলো (?) কেজি সোনা—এমন ঘটনা প্রায়ই ঘটছে। টিভি চ্যানেল আর পত্রিকায় তা নিয়ে সংবাদ হচ্ছে। সম্প্রতি এমন ঘটনা নিয়ে একটি টেলিছবি তৈরি হলো। নাম ‘স্বর্ণমানব’। চ্যানেল আইয়ে প্রচারিত হয় ২৬ জানুয়ারি আন্তর্জাতিক কাস্টমস দিবসে। এরপর ১৮ দিনে ইউটিউবে টেলিছবিটি দেখা হয়েছে ২০ লাখ ৬৬ হাজার বার। আর তাতে দারুণ খুশি শুল্ক গোয়েন্দা বিভাগের মহাপরিচালক মইনুল খান। তাঁর গল্প আর সার্বিক নির্দেশনায় তৈরি হয়েছে টেলিছবিটি।